Eino O. Ahonen

Eino Olli Ahonen (29. tammikuuta 1914 Nilsiä – 13. marraskuuta 1977 KotkaKohti päämäärää, s. 125)  oli suomalainen helluntailainen saarnaaja ja kirjailija.

 Henkilöhistoria 

Eino Ahonen syntyi Nilsiässä 29. tammikuuta 1914 Olli ja Hilda Ahoselle. Isä toivoi vanhimmasta pojastaan pappia, ja antoi sen vuoksi Einolle hyvän mahdollisuuden koulunkäyntiin.Muistoja ja kirjoituksia, s. 13Kohti päämäärää, s. 19

Eino Ahonen oppi lukemaan jo 5-vuotiaana. Silloin Ahonen luki ahkerasti Raamattua ja kävi myös ahkerasti pyhäkoulussa. Äiti opetti hänelle hengellisiä lauluja ja virsiä. Oppikouluun päästyään Ahonen menetti kiinnostuksensa hengellisiä asioita kohtaan.Kohti päämäärää, s. 22

Useita Eino Ahosen omaisia oli kuollut, ja hänen äitinsä kuolema sai hänet miettimään iäisyysasioita ja omaa kohtaloaan. Vuonna 1928, Eino Ahosen ollessa 14-vuotias, hänen siskonsa pyysi häntä mukaan Kuopion Elim-seurakunnan herätyskokoukseen VPK:n talolle. Siellä Eino Ahonen kuunteli hengellisiä lauluja ja voimakkaita todistuspuheita, jotka tekivät häneen voimakkaan vaikutuksen. Puhujana tuossa tilaisuudessa oli 24-vuotias William Uotinen. Siellä Ahonen koki uskoontulemisen. Sen jälkeen hän teki parannuksen synneistään. Kahden kuukauden päästä Eino Ahonen täyttyi Pyhällä Hengellä. Kesäkuussa 1929 hän meni kasteelle helluntaiseurakunnassa, tehden sen vastoin isänsä tahtoa, minkä vuoksi hän joutui jättämään kotinsa.Muistoja ja kirjoituksia, s. 17,19Kohti päämäärää, s. 25-29

 Seurakunnan tehtävissä 

Uskoontulonsa jälkeen Eino Ahonen oli mukana pyhäkoulutyössä saarnaaja Vilho Soinisen ja myöhemmin myös Lauri Heimosen kanssa. Hän lauloi kuorossa, todisti kokouksissa uskostaan ja rukoili pelastusta etsivien puolesta.Kohti päämäärää, s. 32 Työkseen Ahonen toimi myyjänä lihakaupassa. Maaliskuussa 1934 Eino Ahonen tahtoi mukaan evankeliumin julistustyöhön;  hän tapasi samana päivänä Vilho Soinisen ja Niilo Heimosen, jotka kannustivat  Ahosta lähtemään evankelistaksi.Muistoja ja kirjoituksia, s. 19Kohti päämäärää, s. 36

Vuonna 1934 Ahonen kierteli saarnaaja Niilo Heimosen kanssa Savossa pitäen hengellisiä tilaisuuksia, joissa he yhdessä soittivat kitaraa ja julistivat evankeliumia. Tämän jälkeen hän toimi lyhyitä aikoja Kuopion ja Hämeenlinnan helluntaiseurakunnan palveluksessa vuonna 1935. Samana vuonna Eino Ahonen siirtyi Kotkaan Vilho Soinisen sijaiseksi Siion-seurakunnan kutsumana.Muistoja ja kirjoituksia, s. 18,19Kohti päämäärää, s. 42

Eino Ahonen vihittiin avioliittoon seurakunnan rukoushuoneessa 16. heinäkuuta 1938 Toini Aliisa Rissasen kanssa.Kohti päämäärää, s. 54

Toukokuussa 1939 Ahonen joutui keuhkosairauden vuoksi Tarinaharjun parantolaan puolen vuoden ajaksi. Hän ja kaikki muut potilaat evakuoitiin ja kotiutettiin talvisodan puhjettua, koska sairaala muutettiin sotilassairaalaksi. Ahonen toimi jatkosodan aikana ilmasuojelumiehenä.Kohti päämäärää, s. 56,63

Ahonen oli Kotkan Eelim-seurakunnan saarnaajana 28 vuotta vuosina 1935–1954 ja 1962–1971.Muistoja ja kirjoituksia, s. 47

Hän osallistui 16.–18. kesäkuuta 1943 Jyväskylän Siion-temppelissä pidettyyn Helluntaiherätyksen veljeskokoukseen. Kokouksessa perustettiin evankelioimislähetyskassa, keskusteltiin kirjallisuuden ja lehtien kustannustoiminnasta, sekä ulkolähetystoiminnasta.Muistoja ja kirjoituksia, s. 61,63

Ahonen toimi Paimion raamattuopiston johtokunnan puheenjohtajana 19.8.1952 pidetystä ensimmäisestä kokouksesta lähtien.Muistoja ja kirjoituksia, s. 81

Ahonen oli Kouvolan Helluntaiseurakunnan saarnajana usean vuoden ajan 1955 tammikuun alusta alkaen. Hän matkusti useita kertoja viikossa junalla Kotkasta Kouvolaan kokouksia pitämään.Kohti päämäärää, s. 80,85

Lähetystyössä
Ahonen matkusti Amerikkaan vuonna 1956, ja piti aluksi kokouksia siirtolaisten "haaleissa" kirkoissa ja metsäkämpissä Kanadan suurten järvien suomalaisalueilla ja siirtyi sitten länsirannikolle.Kohti päämäärää, s. 80

Ahonen lähti 9. heinäkuuta 1960 pitkälle lähetysmatkalle, jonka ensimmäinen määränpää oli Amerikka. Siellä hän piti useita kokouksia ja poikkesi myös Los Angelesiin, jossa kävi Azusa-kadulla.Kohti päämäärää, s. 89 Sitten Ahonen matkusti Havaijille ja Fidži-saarten kautta Australiaan, sieltä edelleen Singaporeen ja Bangkokiin. Thaimaassa Ahonen tutustui Helluntaiherätyksen lähetystyöhön, ja opetti paikallisessa raamattukoulussa viiden viikon ajan.Kohti päämäärää, s. 92-93

Sitten Ahonen matkusti Hongkongin kautta Taiwanille. Albert Wirkkala ja Ahonen tutustuivat kaikkiin suomalaisten lähetysalueisiin.Kohti päämäärää, s. 96-97 Sen jälkeen Eino Ahonen kävi Japanissa, Burmassa ja Intiassa. Intian-matkastaan Ahonen kertoo kirjoittamassaan kirjassa Ja Ganges soitteli univirttä. Intiasta he matkustivat Libanonin ja Israelin kautta takaisin Suomeen. Israeliin he tutustuivat Maire ja Kaarlo Syvännön seurassa.Kohti päämäärää, s. 98-101

Toimittajana
Eino Ahonen toimi Kultalyhde-nimisen joululehden päätoimittajana 1962–1977.Muistoja ja kirjoituksia, s. 95

1970-luvulla Eino Ahonen kärsi sydänsairaudesta, minkä vuoksi hän luopui Kotkan helluntaiseurakunnan pastorin työstä. Vuosina 1971–1977 Eino Ahonen toimi helluntaiherätyksen Ristin Voitto -viikkolehden päätoimittajana.

Eino Ahonen menehtyi sydänkohtaukseen kotonaan Kotkassa 13. marraskuuta 1977.Lauri K. Ahonen, Kohti päämäärää

 Kirjallisuutta 

 Ihmeellinen vyö (1944, 2 p. 1965)
 Herdegossen som blev konung (1945)
 Onnea etsimässä (1945)
 Gjetergutten som ble konge (1946)
 Gennesaretin ihme (1954)
 Onnea etsimässä (1957)
 Ketunraudat sekä muita opettavia kertomuksia  (1961)
 - ja Ganges soitteli univirttä ... (1962)
 Matti maailmalla  (1962)
 Martin i vida världen (1964)
 Armahtajan edessä (1965)
 Arvaamatonta Afrikkaa
 Paimenpojasta kuninkaaksi
 Satamiljoonaa markkaa
 Kaste uudessa testamentissa

 Lähteet 

 toimikunta, Muistoja ja kirjoituksia, Ristin Voitto, Tikkurila,  1978, 
 toim. Lauri K. Ahonen, Kohti päämäärää,  Ristin Voitto,Vantaa, 1993, 

 Viitteet 

Luokka:Suomalaiset helluntailaiset pastorit
Luokka:Suomalaiset evankelistat
Luokka:Suomalaiset kirjailijat
Luokka:Vuonna 1914 syntyneet
Luokka:Vuonna 1977 kuolleet